Keskustelu:Sukellusneuvos

message: Luokka:Säilytetyt keskustelusivut

message: Kipparin tekele. Ei löydy tällaista arvonimeä pressan asetuksesta eikä valtioneuvoston sivulla olevassa arvonimien veroluettelossa (pdf). Joten ainakaan oikea arvonimi ei liene. --Anr (keskustelu) 20. maaliskuuta 2013 kello 01.19 (EET)
replies: text: Sukeltajaliiton toimintakertomuksesta vuodelta 2006 löytyy tieto, että tuona vuonna olisi arvonimeä haettu epäonnistuneesti parille henkilölle, eli kaipa tällainenkin titteli voidaan myöntää. Mutta poistoon, ellei jotain kunnon lähdettä löydy. Ja vaikka lähde löytyisikin, niin enpä ole silti varma tarvitaanko omaa artikkelia. (nykyisen lähteen voi jättää omaan arvoonsa) --Otrfan (keskustelu) 20. maaliskuuta 2013 kello 03.20 (EET)

text: Voi hyvin olla, että asetuksessa ei ole lueteltuna enää käytöstä poistuneita arvonimiä. Sitä paitsi tuon asetuksen takana olevan lain esitöistä käy ilmi, että arvonimien antamisesta säädettiin laki vasta vuonna 2000. Sitä ennen arvonimien myöntäminen perustui ilmeisestikin tasavallan presidentin yleiseen asetuksenantovaltaan. Tämä asetuksenantovalta varmaankin tarkoittaa, että ennen vuotta 2000 presidentti kykeni perustamaan ja lakkauttamaan arvonimiä vapaasti antamalla siitä asetuksen. Ehkäpä sukellusneuvoskin on Kekkosen mahtikäskyllä annettu yhden kerran. Uskon, että kyseessä on ihan oikea arvonimi. Olisi melko noloa käyttää jotain arvonimeä julkisuudessa niin, että se ei olisi presidentin myöntämä vaan pelkän sukellusseuran antama kunnianimi. --Pxos (keskustelu) 20. maaliskuuta 2013 kello 17.08 (EET)
Mielestäni ihan ajankohtainen artikkeli. Viimeksi tämän päivän Helsingin Sanomissa mainittiin sukellusneuvos ja mainittiin tittelin hintakin. Kyseinen artikkeli sai minut etsimään Wikipediasta tietoa sukellusneuvoksen tittelistä. HS:n artikkeli osoitteessa: http://www.hs.fi/paivanlehti/24032013/tyoelama/Tittelit%C3%B6n+on+nolla/a1364010646938  –Kommentin jätti TJNurmi (keskustelu – muokkaukset)

text: Täyttä humpuukia koko titteli, jos sen saa ostamalla. Mielestäni ei ylitä merkittävyyskynnystä. --Stryn (keskustelu) 24. maaliskuuta 2013 kello 12.01 (EET)
replies: text: : Kaikista neuvoksen arvonimistä maksetaan huomattava veroluonteinen maksu: Arvonimistä suoritettava vero. Maksu on välttämätön mutta ei riittävä ehto tuon arvonimen saamiseen. --Tappinen (keskustelu) 24. maaliskuuta 2013 kello 12.19 (EET)
replies: text: :: ..tässä vielä lisää tuosta maksullisuudesta. Uittoneuvos, balettineuvos vai ritari? Mainitsevat että 2007 hintaryhmiä oli peräti 16, edellisessä linkissä niitä on vähemmän. Ehkä sukellusneuvos hävisi siinä välissä ? Olisin kuvitellut sen olevan balettineuvoksen ja puutarhaneuvoksen kanssa samassa ryhmässä.  --Tappinen (keskustelu) 24. maaliskuuta 2013 kello 12.25 (EET)

text: HS:n kolumniin tittelin hinta on varmastikin napattu artikkelista arvonimi, josta sukellusneuvoksen poistin muutama päivä sitten. --Anr (keskustelu) 24. maaliskuuta 2013 kello 14.12 (EET)

text: Vaikka lähteitä on vaikea löytää, pitäisin tätä marginaalisen merkittävänä kuitenkin. Yllä linkatun toimintakertomuksen mukaan arvonimi on sukeltajille tuttu. Pitääkö tämä laittaa poistoäänestykseen? --Pxos (keskustelu) 24. maaliskuuta 2013 kello 20.19 (EET)
Kyllä tämä pitää vähintään yhdistää ja uudelleenohjata johonkin. Jos luontevaa paikkaa tiedolle ei muusta artikkelista löydy, olkoon itsenäisenä. -- Piisamson (keskustelu) 24. maaliskuuta 2013 kello 21.53 (EET)

text: Marginaalinen on ihan osuva luokitus ja uo Tötterströmin artikkeliin riittää. Tötterströmistähän tämä nytkin kertoo, ja mitään muuta sisältöä tähän tuskin tulee. --J (keskustelu) 24. maaliskuuta 2013 kello 22.18 (EET)
replies: text: :Muutettu ohjaussivuksi Ralf Tötterströmistä kertovaan artikkeliin. --Pxos (keskustelu) 26. maaliskuuta 2013 kello 22.50 (EET)
=== Ei lähteitä ===
Sukellusneuvoksen arvonimeä ei ole mainittu kahdessa lähdeteoksessa, joiden tarkoituksena on olla mahdollisimman täydellinen luettelo Suomessa myönnetyistä arvonimistä. Artikkelissa väitettiin, että arvonimen on myöntänyt presidentti Kekkonen, joten se olisi myönnetty viimeistään vuonna 1981. Molemmat lähdeteokset kattavat ajanjakson 1956–1982 eikä kummassakaan kirjassa ole mainintaa sukellusneuvoksesta. Tämän todennäköisyys siis vain pienenee. On tosin silti mielestäni outoa, jos tämä olisi täysin keksitty juttu. --Pxos (keskustelu) 12. huhtikuuta 2014 kello 18.20 (EEST)
=== Sukeltajaliiton toimintakertomuksesta ===
Ylempänä keskustelussa Otrfan viittaa otsikossa mainittuun asiakirjaan. Koska Internetistä usein katoaa materiaalia, päätän nyt panna asiaa käsittelevän kohdan tähän talteen sitaattina. Kyseessä on siis Toimintakertomus 2006, jonka on julkaissut Sukeltajaliitto. Sen sivulla 17 olevassa harmaapohjaisessa laatikossa, jonka otsikkona on "ANSIOITUNEET VUONNA 2006", on erikseen seuraava teksti omana kappaleenaan:
 Lisätietona mainittakoon, että toimintakertomuksen mukaan vuosi 2006 oli liiton juhlavuosi, jona se täytti 50 vuotta. On siis kirjallinen todiste siitä, että arvonimeä on haettu aikanaan kahdelle ihmiselle. Poistetussa artikkelissa oli puolestaan seuraava väite:
 Tuli vasta nyt mieleen, että mikäli tuo olisikin vastatodistelusta huolimatta paikkansa pitävä seikka, siitä olisi varmasti mainittu Sukeltajaliiton toimintakertomuksessa Kekkosen ajalta. Tai siellä olisi vähintään maininta, että arvonimeä on ehdotettu (samaan tapaan kuin vuonna 2006), ja tekstissä olisi kenties kerrottu, mitä ehdotukselle tapahtui. Jos asiaa vielä haluaa selvittää, pitäisi tutkia noita vanhoja toimintakertomuksia yksi kerrallaan. Mainitaan nyt vielä, että poistetussa artikkelissa lähteeksi oli pantu kirja "Kari Jokinen: Sukeltajan tie. Otava 1996." ilman mitään sivunumeroa. Kirja lienee luettavissa kirjastossa. Se ei oikeastaan kelpaa lähteeksi ilmeisenä muistelmateoksena, mutta sieltä voisi saada tarinalle jotain taustaa.On mahdollista, että tuota on voitu käyttää "sisäisenä lempinimenä" pienissä piireissä. Kuvittelisin, että saunan aina lämmittävää sukulaismiestäkin voitaisiin leikillisesti kutsua "löylyneuvokseksi". Lisäksi on olemassa sellainen tunnustusnimitys kuin sarjakuvaneuvos, joka näyttää viralliselta, mutta on yksityisen yhdistyksen myöntämä kunniamaininta, jolla ei ole valtiovallan tai muiden neuvosten kanssa mitään tekemistä. En kaipaa artikkelin palauttamista, kaipaisin lisätietoa tästä jutusta. --Pxos (keskustelu) 23. joulukuuta 2018 kello 13.46 (EET)
thread_title:  Keskustelu 

message: Sukellusneuvoksen arvonimeä ei ole mainittu kahdessa lähdeteoksessa, joiden tarkoituksena on olla mahdollisimman täydellinen luettelo Suomessa myönnetyistä arvonimistä. Artikkelissa väitettiin, että arvonimen on myöntänyt presidentti Kekkonen, joten se olisi myönnetty viimeistään vuonna 1981. Molemmat lähdeteokset kattavat ajanjakson 1956–1982 eikä kummassakaan kirjassa ole mainintaa sukellusneuvoksesta. Tämän todennäköisyys siis vain pienenee. On tosin silti mielestäni outoa, jos tämä olisi täysin keksitty juttu. --Pxos (keskustelu) 12. huhtikuuta 2014 kello 18.20 (EEST)
thread_title:  Ei lähteitä 

message: Ylempänä keskustelussa Otrfan viittaa otsikossa mainittuun asiakirjaan. Koska Internetistä usein katoaa materiaalia, päätän nyt panna asiaa käsittelevän kohdan tähän talteen sitaattina. Kyseessä on siis Toimintakertomus 2006, jonka on julkaissut Sukeltajaliitto. Sen sivulla 17 olevassa harmaapohjaisessa laatikossa, jonka otsikkona on "ANSIOITUNEET VUONNA 2006", on erikseen seuraava teksti omana kappaleenaan:
 Lisätietona mainittakoon, että toimintakertomuksen mukaan vuosi 2006 oli liiton juhlavuosi, jona se täytti 50 vuotta. On siis kirjallinen todiste siitä, että arvonimeä on haettu aikanaan kahdelle ihmiselle. Poistetussa artikkelissa oli puolestaan seuraava väite:
 Tuli vasta nyt mieleen, että mikäli tuo olisikin vastatodistelusta huolimatta paikkansa pitävä seikka, siitä olisi varmasti mainittu Sukeltajaliiton toimintakertomuksessa Kekkosen ajalta. Tai siellä olisi vähintään maininta, että arvonimeä on ehdotettu (samaan tapaan kuin vuonna 2006), ja tekstissä olisi kenties kerrottu, mitä ehdotukselle tapahtui. Jos asiaa vielä haluaa selvittää, pitäisi tutkia noita vanhoja toimintakertomuksia yksi kerrallaan. Mainitaan nyt vielä, että poistetussa artikkelissa lähteeksi oli pantu kirja "Kari Jokinen: Sukeltajan tie. Otava 1996." ilman mitään sivunumeroa. Kirja lienee luettavissa kirjastossa. Se ei oikeastaan kelpaa lähteeksi ilmeisenä muistelmateoksena, mutta sieltä voisi saada tarinalle jotain taustaa.On mahdollista, että tuota on voitu käyttää "sisäisenä lempinimenä" pienissä piireissä. Kuvittelisin, että saunan aina lämmittävää sukulaismiestäkin voitaisiin leikillisesti kutsua "löylyneuvokseksi". Lisäksi on olemassa sellainen tunnustusnimitys kuin sarjakuvaneuvos, joka näyttää viralliselta, mutta on yksityisen yhdistyksen myöntämä kunniamaininta, jolla ei ole valtiovallan tai muiden neuvosten kanssa mitään tekemistä. En kaipaa artikkelin palauttamista, kaipaisin lisätietoa tästä jutusta. --Pxos (keskustelu) 23. joulukuuta 2018 kello 13.46 (EET)
thread_title:  Sukeltajaliiton toimintakertomuksesta